Mi i s-yenna Ɛli n dulu ad as-ibeddel amkan ansi tettruẓu ad truḥ d taḥramt, yeččat yessebleɛ-it. Di lweqt-nni ikemmel-d bu leɣbar yiwi-d leɣbar akken is-yenna. Bubrun Wejjir Ɛli n Dulu ruḥen ad skecmen tacbaylit tajdidt ɣer wexxam, ufan-tt terreẓ. Akken i s-nnan terreẓ yebda yettɛeggid yettmeǧǧit yettru, yeqqar-asen d kunwi i tt-yeẓan s yergazen s tlawin, nutni yal yiwen ansi i d yettgalla ma nnulen-tt. Yethedden mi i s-nnan yella win i tent-yettreqqiɛen yettarra-tent amzun akken ur rriẓent. Qqaren-as Si Qasi. Iwint-id yenna-as ad as-xedmeɣ lsaq ad tuɣal d tajdidt. Netta yekeb aqerru-is ad as-yexdem lizagraf ur yumin ara lsaq-nni-is. Si Qasi akken ad as-yexdem lizagraf ilaq ad yekcem daxxel-is. Yekcem ireqqeɛ-itt yeɛreḍ ad d-yeffeɣ ulac, yewḥel. Mi yezra jeddi